Държавен вестник, бр. 46, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  46
(2) Рискът за здравето и безопасността на 
бременните работнички и на работничките 
родилки или кърмачки се оценява съгласно 
Наредба № 5 от 1999 г. за реда, начина и 
периодичността на извършване на оценка на 
риска (ДВ, бр. 47 от 1999 г.).
Чл. 3. Като спазва задълженията, които 
произтичат от Закона за здравословни и 
безопасни условия на труд, работодателят е 
длъжен да уведоми бременните работнички и 
работничките родилки или кърмачки, както 
и тези, които могат да се окажат в такова 
състояние, за резултатите от оценката на 
риска и мерките за предотвратяването му 
съгласно чл. 2.
Чл. 4. (1) Когато резултатите от оценката на 
риска по чл. 2 покажат риск за безопасността 
или здравето на бременните работнички и 
на работничките родилки или кърмачки или 
могат да се отразят на тяхната бременност или 
кърмене, работодателят предприема необходи­
мите мерки за временно приспособяване на 
условията на труд на работното място и/или 
работното време за съответната работничка 
с оглед премахване на риска. 
(2) Ако приспособяването на условията на 
труд на работното място и/или на работното 
време е технически и/или обективно неосъ­
ществимо или не е оправдано да се изисква 
поради основателни причини, работодателят 
предприема необходимите мерки за премест­
ване на работничката или служителката на 
друга подходяща работа.
(3) Длъжностите и работните места, подхо­
дящи за заемане от бременните работнички и 
работничките родилки или кърмачки, се опре­
делят по реда Наредбата за трудоустрояване, 
приета с Постановление № 72 на Министерския 
съвет от 1986 г. (ДВ, бр. 7 от 1987 г.).
(4) Разпоредбите на ал. 1 – 3 се прилагат, 
когато работничка, извършваща дейност, 
забранена съгласно чл. 5, забременее или 
започне да кърми и информира работодателя 
си за това.
Чл. 5. (1) Бременните работнички не 
могат при никакви обстоятелства да бъдат 
задължавани да изпълняват дейности, за 
които при оценката на риска са установени 
рискови фактори и условия на труд, посочени 
в приложение № 2.
(2) Работничките кърмачки не могат при 
никакви обстоятелства да бъдат задължавани 
да изпълняват дейности, за които при оценката 
на риска са установени рискови фактори и 
условия на труд, посочени в приложение № 3.
Чл. 6. Работничките и служителките не 
могат да бъдат задължавани да изпълняват 
подземна работа в мини освен в случаите, 
когато:
1. заемат ръководни длъжности, чиито 
задължения не налагат извършване на физи­
ческа работа;
2. са заети в санитарни и социални служби;
3. във връзка с обучението си и с оглед 
на професионалната си подготовка трябва да 
преминат практически стаж, при условие че 
са навършили 18 години;
4. задълженията им понякога (не ежедневно) 
налагат да слизат в подземните минни раз­
работки за извършване на работа, при която 
няма физически труд.
Допълнителни разпоредби
§ 1. По смисъла на тази наредба:
1. „Бременна работничка“ е работничка или 
служителка с установена бременност, както и 
работничка или служителка в напреднал етап 
на лечение инвитро по смисъла на § 1, т. 13 
от допълнителните разпоредби на Кодекса 
на труда, която е уведомила работодателя за 
състоянието си с документ, издаден от ком­
петентните здравни органи. 
2. „Работничка родилка“ е работничка или 
служителка, която се е върнала на работа 
преди 90-ия ден след раждането и е уведомила 
работодателя за състоянието си с документ, 
издаден от компетентните здравни органи.
3. „Работничка кърмачка“ е работничка 
или служителка, която сама кърми детето си 
и е уведомила работодателя за състоянието 
си с документ, издаден от компетентните 
здравни органи.
§ 2. Наредбата въвежда изискванията на:
1. Директива 92/85/ЕИО на Съвета от 
19 ок­томври 1992 г. за въвеждане на мерки за 
насърчаване подобряването на безопасността 
и здравето по време на работа на бременни 
работнички и на работнички родилки или 
кърмачки (ОВ L 348 от 28.11.1992 г.);
2. Директива 2014/27/EC на Европей­
ския парламент и на Съвета от 26 февруари 
2014 г. за изменение на директиви 92/58/ЕИО, 
92/85/ЕИО, 94/33/ЕО, 98/24/ЕО на Съвета и 
на Директива 2004/37/ЕО на Европейския 
парламент и на Съвета, за да се приведат в 
съответствие с Регламент (ЕО) № 1272/2008 
относно класифицирането, етикетирането и 
опаковането на вещества и смеси (OB L 65/1 
от 5.03.2014 г.).
Заключителни разпоредби
§ 3. Наредбата се издава на основание 
чл. 307, ал. 3 от Кодекса на труда.
§ 4. Наредба № 7 от 1993 г. за вредните и 
тежките работи, забранени за извършване от 
жени (ДВ, бр. 58 от 1993 г.) се отменя.
§ 5. Указания по прилагане на наредбата 
дават министърът на труда и социалната по­
литика и министърът на здравеопазването по 
компетентност.
Министър на труда 
и социалната политика:
Ивайло Калфин
Министър на здравеопазването:
Петър Москов